PTT ตั้งงบลงทุนทั้งกลุ่มตามแผน 5 ปีรวม 9.8 แสนลบ.
PTT ระบุว่า บริษัทตั้งงบลงทุนของกลุ่มในช่วง 5 ปี(ปี 58-62)รวม 9.8. แสนล้านบาท ส่วนใหญ่เป็นการลงทุนของ บริษัท ปตท.สำรวจและผลิตปิโตรเลียม จำกัด (มหาชน) หรือ PTTEP ในสัดส่วน 54%
9 เม.ย. 2558

บริษัท ปตท. จำกัด (มหาชน) หรือ PTT ระบุว่า บริษัทตั้งงบลงทุนของกลุ่มในช่วง 5 ปี(ปี 58-62)รวม 9.8. แสนล้านบาท ส่วนใหญ่เป็นการลงทุนของ บริษัท ปตท.สำรวจและผลิตปิโตรเลียม จำกัด (มหาชน) หรือ PTTEP ในสัดส่วน 54% กลุ่มปิโตรเคมีและการกลั่น 15% กลุ่มน้ำมันและการค้าระหว่างประเทศ 3% ก๊าซธรรมชาติ 17% โครงสร้างพื้นฐาน 1% ธุรกิจร่วมทุนและเงินลงทุนของบริษัทย่อย 9% การวิจัยและพัฒนา 1%
โดยหากแยกจากพื้นที่การลงทุนจะเป็นการลงทุนในประเทศ 58% เอเชียตะวันออกเฉียงใต้ 21% ตะวันออกกลางและแอฟริกา 13% และอื่นๆ 8%
ทั้งนี้ แผนลงทุนที่สำคัญ ได้แก่ พลาสติกชีวภาพ ผลิตภัณฑ์พลาสติกเฉพาะทาง การลงทุนโครงสร้างพื้นฐานธุรกิจก๊าซ ท่อส่งก๊าซเส้นที่ 4 และส่วนต่อขยาย การขยายสถานีบริการในอาเซียน ธุรกิจถ่านหิน สถานีรับ-จ่ายก๊าซธรรมชาติเหลว (LNG) เป็นต้น